ISRAEL-RAPORTTI EUROOPAN PARLAMENTISTA
EU:N JA ISRAELIN SUHTEET
Politiikan kommentaattorit ovat vuosien ajan pohtineet, -
mikä on Euroopan parlamentin suhde Israeliin.
Miten se äänestää Israel-kysymyksissä?
Tällä viikolla siihen voi vastata aiempaa yksityiskohtaisemmin.
Esittelemme järjestyksessään ensimmäisen luokittelun -
kansallisista poliittisista puolueista.
Luokittelu perustuu äänestyskäyttäytymiseen -
vuodesta 2019 vuoteen 2022.
Tässä Israel-raportin erikoisjaksossa -
katsomme luokittelua tarkemmin ja keskustelemme tuloksista -
Euroopan parlamentin jäsenen Alexandr Vondran kanssa.
Hän on Tšekin tasavallasta.
Hän on entinen puolustusministeri ja entinen ulkoministeri.
Aivan. Kiitos kutsusta.
Puolueenne on muuten kaikkein myötämielisin -
koko parlamentissa.
Se on vaikuttavaa.
Mukana keskustelemassa on myös Tomas Sandell -
ECI-järjestöstä.
Kiitos, että olette mukana. Nimeni on Yossi Lempkowicz -
European Jewish Press -keskuksesta ja Europe Israel Press Associationista.
Tomas Sandell, aloitetaan teistä.
Miksi järjestönne ECI päätti teettää tällaisen tutkimuksen?
Ja onko tutkimus luotettava?
Kiitos kysymyksestä, Yossi.
Kuten tiedätte, kun olette seuranneet EU:n―Israelin suhteita vuosien ajan -
niin kuin myös ECI on, asiasta ei ole ollut tilastoja.
Se johtuu osittain siitä, että Eurooppa-neuvostossa, -
jossa ulkoministerit tapaavat ja päättävät Israel-asioista, -
ei julkaista virallisia äänestystuloksia.
Kokoukset pidetään suljetuin ovin.
Sitä, miten mikäkin maa äänestää, -
ei kerrota tavalliselle EU-kansalaiselle.
Niinpä me ajattelimme, että olisi hyvä -
tutkia asiaa kerrankin tarkemmin.
Siksi tilasimme tutkimuksen EU-Matrixilta.
EU-Matrix on arvostettu tutkimuslaitos täällä Brysselissä.
Pyysimme sitä käymään läpi järjestelmällisesti -
Israeliin liittyvät äänestykset ja kirjaamaan ylös, -
miten poliittiset puolueet ovat äänestäneet.
Uskon, että tämä on tärkeää keskustelulle EU―Israel-suhteista.
Se voi käynnistää aiempaa informaatiopitoisemman keskustelun -
siitä, miten Eurooppa suhtautuu Israeliin tänä ratkaisevana aikana.
Eli tämä on ensimmäinen EU-luokittelu.
Tämä on historian ensimmäinen EU-luokittelu.
Haluaisimme teettää sen vuosittain, -
jotta pystyisimme näkemään, miten tilanne kehittyy -
kussakin maassa ja poliittisissa ryhmissä.
Edustaja Vondra, totta kai tällaisesta tärkeästä tutkimuksesta -
nousee kysymys, kuka nousee ykköseksi.
Tämä liittyy myös siihen, että olemme kutsuneet teidät ohjelmaan -
kertomaan, miksi puolueenne Kansalaisdemokraattinen puolue, -
tukee Israelia niin vahvasti. Kysynkin, miksi.
Kiitos kutsusta!
On ilo nähdä puolueeni -
luokittelun kultamitalistina.
Tšekit ovat tottuneet voittamaan muussa paitsi jääkiekossa.
Mutta toisaalta en ole kovin yllättynyt.
Henry Kissinger on sanonut kuuluisasti: -
"Valtioilla ei ole ystäviä. Valtioilla on intressejä."
Tšekin tasavallalla on yksi poikkeus, -
ja maassa on konsensus siitä, että Israel on ystävä.
Kyse ei ole mistään hetkittäisestä asiasta.
Sitä on jatkunut jo hyvin pitkään.
Tšekkoslovakian ensimmäinen presidentti Tomáš Masaryk -
oli sionisti, joka aktiivisesti edisti -
ajatusta juutalaisten paluumuutosta Lähi-itään.
Hän oli ensimmäinen presidentti. - Sionismin aate.
Hän oli ensimmäinen presidentti, -
joka meni Palestiinaan 1920-luvulla edistämään sionismin aatetta.
Kommunismin alla aivan alussa -
Tšekkoslovakian hallinto vuonna 1948 -
varusti Israelia ja sen puolustusta -
arabihyökkäystä vastaan lähettämällä aseita.
Se muistetaan edelleen hyvin vahvasti maassanne.
Vieläkin tullaan välillä sanomaan: "Kiitos, että autoitte vuonna 1948."
Sitten Stalinin painostuksesta meidän piti luopua tästä.
Vuonna 1967 arabit järjestivät taas vihamielisen hyökkäyksen.
Prahan kevään aikana Israel herätti sympatioita.
Olimme aina Daavidin puolella Goljatia vastaan.
Sitten työskentelin Václav Havelin alaisuudessa -
Peruskirja 77 -kansalaisliikkeessä.
Työskentelin hänelle, kun hänet valittiin presidentiksi -
vallankumouksen jälkeen vuoden 1989 lopussa.
Kuuluisa ensimmäinen uudenvuodenpuhe -
sisälsi vain vähän ulkopolitiikkaa.
Mutta se sisälsi linjauksen, että ihan ensimmäisenä -
meidän pitää palauttaa suhteet ystäväämme Israeliin.
Sen jälkeen asiasta on vallinnut konsensus.
Presidentit Havel, Klaus ja Zeman saattoivat riidellä -
sisäpoliittisista asioista, -
mutta Israelista he olivat yhtä mieltä.
ODS on Tšekin johtavia puolueita, -
joten se on loogista, koska olemme Tšekeistä.
Toiseksi kuulumme ECR-ryhmään eli Euroopan konservatiiveihin.
Nythän vasemmisto kritisoi hyvin paljon Israelin nykyhallitusta.
ECR ei yhdy sellaiseen.
Bibi Netanjahu on kumppanimme.
Lisäksi meillä on vahva luotto siihen, -
että Israel on syvälle juurtunut demokratia -
eikä se tarvitse läksytystä muilta, miten ratkaista sisäiset haasteet.
Tomas, miten te EU-luokituksen alulle panijana -
tekisitte yhteenvedon -
luokituksen tuloksista?
Ovatko tulokset odotetun kaltaiset -
vai onko niissä jotain yllättävää?
Oli odotettua, että Tšekki olisi tavalla tai toisella kärkipäässä.
Kaikille, jotka ovat seuranneet pidempään EU―Israel-suhteita, -
oli tiedossa Tšekin tasavallan poikkeuksellisuus.
Meille on kunnia, että olette täällä edustamassa maatanne.
Olen sitä mieltä, -
että tulokset heijastelevat sitä, mitä asiantuntijat odottaisivatkin.
Yhtäältä poliittisesti tukea löytyy enemmän -
keskusta-oikeistopuolueista Euroopan parlamentissa.
ECR-ryhmä mainittiinkin. ID, Euroopan kansanpuolueen ryhmä -
aina Uudistuva Eurooppa -ryhmään.
Kun tullaan poliittiseen vasemmistoon, kuten Vondra sanoi, -
se on paljon ongelmallisempaa ja heillä on taipumus olla kriittisempiä.
Sitä voisiin analysoida erikseen.
Erot näkyvät myös maantieteellisesti.
Uudet EU-maat Keski- ja Itä-Euroopassa -
tukevat Israelia vahvemmin kuin muut.
Tšekit ovat paras esimerkki, -
mutta myös monet sen lähellä, Slovakia, -
Unkari, Romania, Bulgaria sekä myös Puola.
Yksi yllätys luokittelussa on se, -
miten vahvasti Puola tukee Israelia Euroopan parlamentissa.
Puolan ja Israelinhan välillä on ollut niin sanottu diplomaattinen kriisi.
Samaan aikaan puolalaiset ovat tukeneet Israelia vahvasti Brysselissä.
Voidaan myös nähdä tiettyjä muutoksia.
Otetaanpa vaikka Ruotsi.
Se on pitkään kuulunut -
kolmen vähiten myötämielisen EU-jäsenmaan ryhmään.
Nyt Ruotsissa onkin yhtäkkiä tapahtunut muutosta.
Se näkyy etenkin Euroopan kansanpuolueen ryhmässä, -
joka on Euroopan parlamentin suurin ryhmä.
Mutta Euroopan kansanpuolueen ryhmässä -
kaksi eniten Israelille myötämielistä puoluetta ovat molemmat ruotsalaisia.
Yksi on kristillisdemokraatit, toinen on Maltillinen kokoomus, -
joka nyt on pääministeripuolue.
Sen lisäksi ECR-ryhmään kuuluva Ruotsidemokraatit -
on muistaakseni kahdeksantena luokittelussa, -
jossa on mukana 180 puoluetta, ellen erehdy.
Yhtäältä tulos oli ihan odotettu, -
mutta kun katsoo syvemmälle, -
sieltä löytyy myös aika yllättäviäkin tuloksia.
MEP Vondra, miten kommentoitte luokittelututkimusta?
Siinähän tutkittiin sekä puolueita että maita.
Puhumme maista myöhemmin. Tomas jo viittasi niihin.
Mutta siis EU-jäsenmaita.
Olen käynyt taulukon ja luokittelut läpi.
Olen samaa mieltä Tomasin kanssa.
Tuloksista osa oli täysin odotettuja, -
esimerkiksi se, että oikeisto tulee Israelia enemmän kuin vasemmisto.
Suurinta tuki oli ECR:ssä, EPP:ssä melko hyvää.
Sitten se heikkenee, Macron ja Uudistuva Eurooppa, -
sitten sosialistit, sitten vihreät ja kommunistit.
Niiden tuki on hyvin alhaista.
Yksi ilmiö on mielestäni se, että jos maassa on suuri muslimiväestö, -
Israelia vastustetaan enemmän, -
koska äänestäjäkunta sanelee sen.
Perinteisesti Belgia on Israel-vastaisempi kuin Alankomaat.
Olen hieman yllättynyt siitä, -
että Ruotsi tukee Israelia enemmän kuin Tanska.
Se on yllätys historiaa vasten, -
sillä Tanska oli sodan aikana hyvin auttavainen.
Mutta Bulgaria on myötämielisimpiä. Jotkin asiat eivät muutu.
Tšekkipuolueista ODS on listan kärkipäässä.
Sen tuki oli 97 %.
Toiset ovat yli 60 prosentissa. Puolue kuuluu EPP-ryhmään.
Mutta Tšekinmaalla on PIRATI-puolue, -
jota nuoret kannattavat paljon. Se kuuluu Vihreisiin.
Se tukee Israelia enemmän kuin monet muut vihreät Euroopassa, -
mutta ei yhtä paljon kuin Saksan vihreät.
Tšekeissäkin on tehtävä töitä nuorten saamiseksi mukaan.
Sitä ei saa pitää itsestään selvänä.
Ja mitä muut yllätykset oat?
Ehkä jos lukisi vain vasemmistolaista liberaalia lehdistöä -
Euroopassa tai maailmalla, -
voisi kuvitella, että Puola tai Unkari ovat antisemitistisiä maita.
Mutta luokittelun perusteella ne ovat suurimpia Israel-tukijoita.
Puola on maana kärkipäässä, samoin hallituspuolue Laki ja oikeus.
Myös Fidesz Unkarista on kärkikymmenikössä.
Mainitsimmekin, ettei tutkimuksessa luokiteltu vain puolueita -
vaan myös EU-jäsenmaita. Kysynkin teiltä, -
miksi maanne, Tšekin tasavalta, -
suhtautuu Israeliin niin myötämielisesti?
Miten kommentoisitte kansallista luokittelua?
Myös naapurimaanne pärjäävät luokittelussa tosi hyvin.
Miksi Itä-Euroopan maat suhtautuvat Israeliin myötämielisemmin -
kuin läntiset EU-jäsenmaat?
Kylmän sodan myötä -
menetimme demokratiamme ja vapautemme 40 vuodeksi, -
neuvostomiehityksen ja neuvostoimperialismin takia.
Siksi me luultavasti arvostamme vapautta ja demokratiaa enemmän, -
ja meillä on sympatioita Israelia kohtaan.
Se on demokratian saareke, -
jota ympäröi epädemokraattisten hallintojen valtameri.
Se on tuntemamme sympatian lähtökohta.
Toinen tekijä on se, -
että Tšekeissä se on ollut vahva perinne.
Ja kolmanneksi meillä ei ole muslimiyhteisöä.
Me olemme nyt Brysselissä. Ei ole mikään salaisuus, -
että suur-Brysselin alueella -
Muhammed on yleisin vastasyntyneille annettu nimi.
Näin ei ole Prahassa. Muhammed on hyvin harvinainen, -
kun taas Daavid on yleisimpien poikiennimien kärkikymmenikössä.
Tšekeissä ei ole samanlaista painetta, -
jonka alla poliitikot Belgiassa ja Ranskassa ovat, -
ja EU:n ulkopuolisista maista vaikkapa Isossa-Britanniassa.
Tšekeissä on siis aivan toisenlainen toimintaympäristö.
Ja täytyy muistaa, -
että kun Israel viettää 75:ttä itsenäisyyspäivää tänä iltana, -
meidän pitää muistaa, -
että Tšekkoslovakia oli siihen aikaan hyvin tärkeässä osassa -
Israelin rinnalla, kun Israel oli suuressa hädässä.
Se toimitti Israelille aseita, -
kun arabimaat hyökkäsivät joukolla Israeliin.
Aivan. Ja täytyy sanoa, että tšekit yleisesti valtaosan 1900-luvusta -
olivat periaatteessa täysin semiittejä.
Älymystömme rakastaa juutalaisia.
Heidät otettiin osaksi kulttuuriperintöämme, -
Kafka ja muut.
Poliitikot arvostivat heitä.
Mainitsin Tomáš Garrigue Masarykin, Tšekkoslovakian 1. presidentin.
Václav Havel, joka oli mukana tuomassa taas vapautta maahan.
Se on tšekkien ainutlaatuisuutta.
Joillain muilla Keski-Euroopassa, jossain määrin esimerkiksi Puolalla -
on taustalla myös toisella puolella olemista menneisyydessä.
Ehkä halulla käsitellä sitä on ollut jokin osa.
Ja myös politiikka jossain määrin, -
vasemmisto Euroopassa kritisoi voimakkaasti Netanjahun hallitusta.
Meillä on luja luottamus Israelin demokratiaan.
Ymmärrän kyllä toisaalta -
keskustelun oikeusjärjestelmästä, -
jos vaaleilla valitut poliitikot saavat sellaisen vaikutelman, -
että joku kaappaa oikeuslaitoksen.
Ja tällaista näkee Euroopassakin.
Silloin demokraattinen keskustelu on paikallaan.
Ja toisaalta, jos ihmiset lähtevät kaduille osoittamaan mieltä, -
sekin on demokratian ilmenemistä.
Luotan siis Israeliin lujasti, -
eikä minulla ole tarvetta läksyttää -
maatanne demokratian kannalta. Luotan lujasti.
Tomas, mitkä tekijät määrittävät, -
miten maa, EU-jäsenvaltio, suhtautuu Israeliin?
Ja onko se muuttunut ajan saatossa?
Toistan sen, mitä täällä on jo sanottu.
Poliittinen suuntautuminen näyttää olevan määrittävä tekijä -
täällä Euroopan parlamentissa, mutta myös kansallinen kulttuuri, -
jos niin voi sanoa.
Tässä Tšekin tasavalta on aivan poikkeuksellinen.
On mielenkiintoista verrata Saksaa ja Ruotsia.
Ruotsilla on ollut ongelmallinen suhde Israeliin, -
mikä on nyt muuttunut kun hallitus vaihtui.
Uudella hallituksella on erilainen poliittinen kanta.
Mutta taas Saksassa CDU/CSU -
joka hallitsi vuosikaudet, mutta ei tällä hetkellä, -
ei ole tyypillisesti EPP-ryhmän kärkipäässä.
Se on keskikastissa. Yleisestihän on totuttu ajattelemaan, -
että Saksa on Israelin suvereniteetin vankkumattomin takaaja ja tukija.
Nyt nähdyt tilastot puhuvat sen puolesta, -
että maltillisempi tulkinta onkin paikallaan, -
että Saksa on keskikastia.
Se ei mitenkään ole Israelin poikkeuksellinen tukija.
Tällaisia muutoksia tulee ajan saatossa.
MEP Vondra, -
pidättekö tällaista tutkimusta hyödyllisenä -
Euroopan parlamentin jäsenille, kuten te, ja heidän puolueilleen?
Tarvittaisiinko mielestänne parannuksia?
Kuten Tomas sanoi, tämä on ensimmäinen EU-luokittelu, -
mutta tulevaisuudessa niitä tulee lisää.
Ensinnäkin olen poliitikko.
Jätän tutkimusten, analyysien ja luokittelujen tekemisen teille.
Se ei ole poliitikkojen tehtävä, sillä niihin liittyisi pakostakin aina sävyjä.
Toinen kommenttini on se, että tällaiset ovat hyvin hyödyllisiä ja arvokkaita.
Minusta tämä on myös hauskaa, sillä kaikki haluavat olla kultamitalisteja.
Voitamme sentään jossain.
Ja minusta tällainen peilaus -
on tärkeää myös muiden maiden kannalta.
Kartta on hyvin mielenkiintoinen.
Tutkimus pitäisi lukea myös Ranskassa ja Espanjassa.
Espanjassa on historian aikana elänyt vahva juutalaiskulttuuri.
Siitä huolimatta espanjalaispuolueet ovat hännänhuippuja.
Ja on mainittava, -
että ryhmässämme on espanjalainen puolue.
Se on täysin erilainen. Se on hyvin Israel-mielinen, kärkikymmenikössä.
Puolue on suhteellisen nuori.
Se on lähtöisin Andalusiasta.
Se on Euroopan rajalla, -
hyvin lähellä Pohjois-Afrikkaa.
Siellä on koettu -
maahanmuutto etelästä.
Heillä on etulinjan mentaliteetti.
He ymmärtävät, millaisia turvallisuushaasteita Israel kohtaa.
Kun taas nuoret naiset Barcelonasta -
sosiaalidemokraattisista puolueista -
elävät omassa kuplassaan.
Ehkäpä he sen takia unelmoivat, -
että maailma on satua ja paratiisi, jossa ei kukaan uhkaa meitä.
Niinpä heillä on taipumus läksyttää muita maailmassa.
Tutkimus on ilman muuta hyvin hyödyllinen.
Toivon, että sen lukevat myös ne, -
jotka ovat luokittelun hännillä, ja että he pohtisivat aihetta.
Viimeinen kysymys, Tomas.
Totta kai tämä luokittelu keskittyy selvästi Israeliin.
Entä siihen liittyvät aiheet, kuten antisemitismi -
ja juutalaisen elämänmuodon vaaliminen Euroopassa?
Kysyisinkin, tukeeko puolue, joka tukee Israelia, -
automaattisesti myös juutalaisen elämänmuodon vaalimista maassaan.
Esimerkkinä ympärileikkaukset ja rituaaliteurastukset.
Ensinnäkin on tärkeää huomauttaa, että tutkimus on puolueeton.
Meillä ei ole poliittista agendaa.
Jätämme tulosten analysoinnin muille.
Mutta on totta ja mainitsemisen arvoista, -
että luokittelussa ei otettu huomioon -
asenteita juutalaista elämänmuotoa kohtaan Euroopassa.
Mainitsitte kosher-teurastukset ja ympärileikkaukset, -
joita ei ole EU-laeissa eikä niistä näin ollen äänestetä.
Mutta kyllä, on mahdollista olla myötämielinen Israelia kohtaan -
ja kritisoida juutalaisia tai juutalaista elämänmuotoa.
Euroopassa on selviä esimerkkejä puolueista, jotka ovat korkealla, -
ei varmasti Tšekin tasavallassa, mutta muualla Euroopassa.
Se on huomionarvoista.
Toiseksi tämä liittyy maihin, joilla on ongelmallinen menneisyys, -
jos mennään holokaustin aikaan. Edustaja Vondra mainitsikin tämän.
Se näkyy Puolan tapauksessa.
Myös Unkarissa oli ongelmallisia näkemyksiä -
toisen maailmansodan aikana.
Mutta nämä ovat maita, jotka nykyisin tukevat Israelia vankasti.
Toisaalta progressiivisessa vasemmistossa -
tiedostetaan hyvin, mitä tehtiin väärin toisessa maailmansodassa, -
mutta nykyään ollaan sokeita omalle asennemuutokselle -
Israelia tai juutalaisia kohtaan.
Tilanne on monitahoinen.
Pidän tätä ensiaskeleena kohti informaatiopitoisempaa keskustelua -
EU―Israel-suhteista. Tarvitaan paljon analysointia.
Israel-raportti Euroopan parlamentista on lopuillaan.
Olemme esitelleet historian ensimmäisen EU-luokituksen -
kansallisista puolueista niiden suhtautumisessa Israeliin.
Raportti ja tulokset ovat nähtävillä -
ECI-järjestön internetsivuilla -
osoitteessa www.ec4i.org.
Olen Yossi Lempkowicz.
Tämä oli Israel-raportti. Nähdään ensi kuussa!
Suomennos: Marianne Tenetz